57 maaottelun Iisalo siirtyy koripallon ykkösdivariin | Yle Urheilu | yle.fi
1.6.2012 klo 14:16
57 maaottelun Iisalo siirtyy koripallon ykkösdivariin
Tuomas Iisalo pelaa seuraavat kaksi vuotta Espoossa. Konkari ottaa vastuuta myös fysiikkavalmennuksesta.
Tuomas Iisalo siirtyy ykkösdivisioonan Tapiolan Honkaan kahden vuoden sopimuksella
Iisalo ottaa vastuuta myös miesten joukkueen fysiikkavalmennuksesta
Takamies voitti viime kaudella SM-pronssia ToPon joukkueessa
Tuomas Iisalo on solminut kahden vuoden sopimuksen koripallon ykkösdivisioonassa pelaavan Tapiolan Hongan kanssa.Iisalo voitti viime kaudella SM-pronssia ToPon paidassa.29-vuotias konkari on pelannut 57 maaottelua. Viime kaudella Iisalo jauhoi Korisliigassa keskimäärin viisi pistettä ottelussa 20 minuutin peliajalla.Iisalo aikoo ottaa vastuuta myös Hongan miesten fysiikkavalmennuksesta.- Olen todella innoissani uudesta sopimuksesta ja etenkin tulevasta projektista eli sarjanousun tavoittelusta, Iisalo sanoo.- Minun tulee olla harjoituksesta toiseen pelaaja, joka johdattaa omalla esimerkillään ja ottelusta toiseen pelaaja, jonka valmentajat tietävät suoriutuvan tasaisen varmasti.